Phetolelo ya budget ka go Sesotho sa Leboa
tšhelete yeo e lego gona go motho goba go mokgatlo, le leano la gore e tla dirišwa bjang mo nakong yeo e beilwego Seboko se o qhaqhollela sebomodimo ba hao, hore o tsebe modimo wa hao. Ha re rapela re re “welewelele…”, ke seboko se o teanyang le modimo wa hao.
Ntho e ka hodimo ka ho fetisisa tsohle, ke hore seboko ke tshiya le motheo wa lelapa! Ha ho lelapa le ka thehwang ntle le tsebo ya diboko hobane bophelo bohle bo itshetlehile hodima dikamano ka diboko. Sesotho sa Leboa Afrika-Borwa - Rephaboliki ya Afrika-Borwa
Sesotho sa Leboa Holo ya Mmušo ya Dihlatse tša Jehofa: Diboka tša Beke le Beke tšeo di Bolelago ka Beibele
Didirišwa tša go Ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
DITSELA TŠA GO HWETŠA LETHABO LA LAPA Go Laya Bana
Dihlatse tša Jehofa
Dilo tše di Lego Gona
Dikgatišo tše di Lego Gona
MOHLOMONGWE o kile wa feta kgaufsi le Holo ya Mmušo ya Dihlatse tša Jehofa ya lefelong la geno gomme wa ipotšiša gore go direga’ng moo. Na o a tseba gore mang le mang yo a ratago go ya dibokeng tša tšona tša beke le beke a ka dira bjalo? Baeng ba amogelwa ka borutho.
Lega go le bjalo, mohlomongwe o na le dipotšišo. Ke ka baka la’ng Dihlatse tša Jehofa di bokana? Go direga’ng dibokeng tšeo? Le gona, ke’ng seo baeng bao e sego Dihlatse tša Jehofa ba se bolelago ka diboka tšeo?
Nywaga-kgolong e mentši ka morago ge phuthego ya Bokriste e be e theilwe, diboka di ile tša tšwela pele go ba karolo ya bohlokwa ya borapedi bja therešo. Moapostola Paulo o ngwadile gore: “A re naganelaneng gore re hlohleletšaneng leratong le medirong e mebotse, re sa tlogele go bokana ga rena gotee, go etša ge ba bangwe ba tlwaetše go dira bjalo, eupša re kgothatšana.” (Baheberu 10:24, 25) Go etša ge tlemo ya lapa e matlafala ge ditho tša lapa di fetša nako gotee, ka tsela e swanago tlemo ya lerato magareng ga bao nyakago go hlankela Modimo e a matlafala ge Bakriste ba bokana gotee bakeng sa borapedi.
Go dumelelana le mehlala ye ya Mangwalo, Dihlatse tša Jehofa di bokana Diholong tša tšona tša Mmušo gabedi ka beke. Diboka di thuša bao ba lego gona go leboga, go kwešiša le go diriša melao ya motheo ya Beibele maphelong a bona. Moo go kgonegago, lenaneo la tšona le a swana lefaseng ka bophara gomme seboka se sengwe le se sengwe se na le morero wa sona o lego mabapi le borapedi bja Modimo. Pele diboka di thoma le ka morago ga tšona, bao ba tlilego dibokeng ba thabela “go kgothatšana” ka dipoledišano tše agago. (Baroma 1:12) Go direga’ng go se sengwe le se sengwe sa diboka tše?
Seboka sa mathomo seo batho ba bantši ba tlago go sona ke polelo ya phatlalatša e theilwego Beibeleng, yeo e hlametšwego batho ka kakaretšo le yeo gantši e bago gona mafelo-bekeng. Gantši Jesu Kriste o be a bea dipolelo tša phatlalatša, tšeo e nngwe ya tšona e lego Thuto e tumilego ya Thabeng. (Mateo 5:1; 7:28, 29) Moapostola Paulo o ile a bolela le banna ba Athene. (Ditiro 17:22-34) Go latela mohlala wa Jesu le Paulo, dibokeng tša Dihlatse tša Jehofa go ba le polelo yeo ka mo go kgethegilego e hlametšwego batho ka kakaretšo, bao go ka diregago gore ba bangwe ba bona ke mathomo ba e-tla dibokeng.
Diboka di thoma ka kopelo e tšwago pukung ya Opelelang Jehofa Ditumišo. * Bao ba ratago go ema le go opela kopelo yeo, ba lokologile go dira bjalo. Ka morago ga thapelo e kopana, seboledi se swanelegago se nea polelo ya metsotso e 30. (Bona Lepokisi le rego “Dipolelo tša Phatlalatša Tšeo di Šomago.”) Polelo ya sona e theilwe Beibeleng ka mo go feletšego. Nako le nako seboledi se laletša batheetši go phetla mangwalo ao a sepedišanago le taba yeo se e bolelago le go sepedišana le sona ge se bala ditemana tšeo. Ka gona, o ka rata go tla le kopi ya gago ya Beibele goba mohlomongwe o ka kgopela yo mongwe wa Dihlatse tša Jehofa gore a go nee kopi ya Beibele pele diboka di thoma.
Dipolelo tšeo di theilwego Beibeleng di kgethwa dihlogong tše fapa-fapanego tše 170 tša Mangwalo, go akaretša tše latelago:
Go Senya Lefase go Tliša Kotlo ya Modimo
Na Bophelo bjo ke Bjona Feela bjo bo Lego Gona?
Diphuthegong tše dintši tša Dihlatse tša Jehofa, polelo ya phatlalatša e latelwa ke Thuto ya Morokami, e lego poledišano ya dipotšišo le dikarabo ya sehlogo se theilwego Beibeleng, yeo e tšeago iri e tee. Seboka se se kgothaletša bao ba le go gona go latela mohlala wa Baberea ba mehleng ya Paulo bao ba “[amogetšego] lentšu ka go le fišegela kudu monaganong, ba hlahloba Mangwalo ka kelohloko.”—Ditiro 17:11.
Thuto ya Morokami e thoma ka kopelo. Tsebišo yeo e ahla-ahlwago gotee le dipotšišo tšeo moswari wa thuto a di botšišago di tšwelela kgatišong e ithutwago ya makasine wo. O ka hwetša kopi ya makasine o ithutwago go yo mongwe wa Dihlatse tša Jehofa. Dihlogo tšeo di ithutilwego morago bjale di akaretša tše rego: “Batswadi Tlwaetšang Bana ba Lena ka Lerato,” “Le se ke la Bušetša Bobe ka Bobe go Motho” gotee le “Lebaka Leo ka Lona Tlaišego ka Moka e Tlago go Fela Kgaufsinyane.” Gaešita le ge seboka se swarwa ka mokgwa wa dipotšišo le dikarabo, batheetši ba tšea karolo ka go rata gomme gantši go araba bao ba badilego le go naganišiša ka sehlogo le mangwalo ao a se thekgago e sa le pele. Seboka se phetha ka kopelo le thapelo.—Mateo 26:30; Baefeso 5:19.
Ke ka baka la’ng go dirišwa kgatišo yeo e theilwego Beibeleng sebokeng se? Morago kua mehleng ya Beibele, go fo bala Lentšu la Modimo go be go sa lekana. Lentšu la Modimo le be le ‘hlathollwa e le gore batho ba le hlaologanye.’ (Nehemia 8:8) Nywageng ya morago bjale, dikgatišo tšeo di ahla-ahlago puku ya Jesaya, Daniele le Kutollo di thušitše bao ba bago gona sebokeng se go kwešiša dikarolo tše tša Beibele.
Sekolo sa Bodiredi sa Pušo ya Modimo se thoma ka polelo yeo e theilwego Beibeleng yeo bao ba lego gona ba kgothaleditšwego go e bala bekeng ya pele ga yeo. Ka morago ga polelo yeo, seboledi se laletša batheetši gore ba nee dikarabo tše dikopana tša mabapi le dikarolo tša mmalo wa Beibele tšeo ba hweditšego e le tše holago. Ka morago ga poledišano ye, barutwana bao ba kgethilego go ingwadiša sekolong ba nea dikabelo tša bona.
Karolo ye ya lenaneo yeo e fetago ka bjako, e diretšwe go thuša morutwana le bao ba lego gona bao ba ratago go kaonefatša bokgoni bja bona bja go bala, go bolela le go ruta. Ka morago ga Sekolo sa Bodiredi sa Pušo ya Modimo go opelwa kopelo yeo e theilwego mantšung a Beibele yeo e rolago Seboka sa Tirelo.
Lenaneo la metsotso e 35 la Seboka sa Tirelo le tšwelela ka kgatišong yeo e gatišwago kgwedi le kgwedi e bitšwago Tirelo ya Rena ya Mmušo. Dihlogo tšeo di ahla-ahlilwego morago bjale di akaretša tše rego: “Go Rapela Jehofa Bjalo ka Lapa,” “Lebaka Leo ka Lona re Boelago Gantši” le “Ekiša Kriste Bodireding bja Gago.” Lenaneo le le phetha ka kopelo gomme setho sa phuthego se abelwa go phetha ka thapelo.
Bjalo ka ge mantšu a boletšwego ka mo godimo a bontšha, go ba gona dibokeng Holong ya Mmušo e ka ba mo go putsago kudu. O tla ithuta ka Modimo gomme ka thuto e theilwego Beibeleng yeo o e hwetšago moo, Jehofa Modimo o tla go ruta “tše di Xo holaxo.”—Jesaya 48:17.
Dibokeng tša Dihlatse tša Jehofa go tsenwa ntle le tefo gomme ga go na dikoleke. Na o ka rata go ba gona dibokeng Holong ya Mmušo ya lefelong la geno? O laletšwa ka borutho gore o dire bjalo.
Ntšha Moneelo wa go Thekga Modiro wa Rena wa Lefase ka Bophara